“Elkeen moes ’n paar weke ná afloop van die werksessie ’n MP3 aanstuur van sy of haar liedjie,” sê Cronjé.
“Ek is bly hierdie deelnemers kry die kans om te wys wat hulle kan bied. En wat ’n voorreg het hulle nie om saam met Lize Beekman op te tree, wat eintlik selde optree! Die talent is daar en dit moet ontgin word. ’n Mens moet net baie tyd en energie bestee, maar daar is wonderlike werk in Afrikaans.”
“Wat ’n voorreg om by topliedjieskrywers te kon kers opsteek! Die werkswinkel het my as liedjieskrywer uitgedaag en geïnspireer. Ek is baie opgewonde om op die gala-aand ’n verhoog saam met Suid-Afrika se topkunstenaars te kan deel en ek dank die ATKV en al die organiseerders vir so ’n geleentheid.”